Keshorn Walcott

Keshorn Walcott (2. april 1993 i Toco) er en trinidansk spydkaster som tok OL-gull i 2012, kun 19 år gammel.

Keshorn Walcott ble født i den lille fiskelandsbyen Toco på Trinidad. Hans foreldre er Beverly Walcott og Endy King. Hans tante Anna-Lee Walcott er en tidligere spydkaster og mangekjemper som konkurrerte for Trinidad og Tobago i Sentralamerikanske og karibiske leker og CARIFTA Games.

Han startet sesongen 2012 med 75,77 meter som personlig rekord fra 2011. Allerede i april, under CARIFTA Games på Bermuda, kastet han 77,59 meter. Den rekorden ble forbedret da han under et stevne på Havanna, Cuba i mai for første gang passerte 80 metersgrensen, med 11 cm. I San Salvador 1. juli forbedret han seg til 82,83 meter. Under Junior-VM i Barcelona vant han sin første internasjonale tittel med 78,64 meter. 

Til London-OL kom han ubeseiret for året, men uten å ha konkurrert mot de beste seniorene i verden. Med 81,75 meter kvalifiserte han seg til finalen. I finalen åpnet han på ny trinidansk rekord men 83,51 meter og tok ledelsen. Han ledet da han kastet vinnerkastet på 84,58 meter i andre omgang. Konkurrentene klarte ikke å tukte Walcott. Ukraineren Oleksandr Pyatnytsya kom nærmest med 84,51 meter, mens finnen Antti Ruuskanen fikk bronsen på 84,12 meter. OL-gullet hans var landets andre OL-gull noen sinne, Hasley Joachim Crawford vant 200 meter ved OL i Montreal i 1976.

Utmerkelser 

31. august 2012 ble Keshorn Walcott tildelt Trinidad og Tobagos høyeste orden, Republikken Trinidad og Tobagos orden, for sin innsats under Sommer-OL i London.. Walcott mottok også en villa i gave fra regjeringen for OL-innsatsen og har i tillegg blant annet fått et historisk fyr og et fly oppkalt etter seg.

Referanser

Eksterne lenker 
 

Personer fra Sangre Grande
Trinidadiske spydkastere
Olympiske mestere for Trinidad og Tobago
Olympiske mestere i spydkast
Olympiske bronsemedaljevinnere for Trinidad og Tobago
Olympiske bronsemedaljevinnere i spydkast
Gullmedaljevinnere for Trinidad og Tobago under de panamerikanske leker
Gullmedaljevinnere i friidrett under de panamerikanske leker
Republikken Trinidad og Tobagos orden
Medaljevinnere under Sommer-OL 2012
Deltakere for Trinidad og Tobago under Sommer-OL 2012
Friidrettsutøvere under Sommer-OL 2012
Deltakere for Trinidad og Tobago under VM i friidrett 2015
Medaljevinnere under Sommer-OL 2016
Deltakere for Trinidad og Tobago under Sommer-OL 2016
Friidrettsutøvere under Sommer-OL 2016
Deltakere for Trinidad og Tobago under VM i friidrett 2017
Deltakere for Trinidad og Tobago under VM i friidrett 2019
Deltakere for Trinidad og Tobago under Sommer-OL 2020
Friidrettsutøvere under Sommer-OL 2020
Deltakere for Trinidad og Tobago under VM i friidrett 2022